CONVOCATORIA DE PROVISIÓN DE DOUS POSTOS DE PROFESORA OU PROFESOR COLABORADOR CON DESTINO Á ESCOLA UNIVERSITARIA DE ENFERMERÍA
ADMINISTRACIÓN LOCAL — Provincial — Deputación Provincial (Oferta de emprego público, 27/03/2018)

A Vicepresidencia, no uso das facultades que lle confire a normativa local vixente, ditou a seguinte: De conformidade co disposto no artigo 34. g) da Lei 7/1985, de 2 de abril, reguladora das bases do réxime local, modificada pola Lei 11/1999, de 21 de abril, RESOLVO aprobar esta convocatoria de provisión de dous postos de profesora ou profesor colaborador con destino á Escola Universitaria de Enfermería, dependente da Deputación de Pontevedra, que se desenvolverá de acordo coas seguintes Esta convocatoria ten por obxecto a provisión dos seguintes postos de profesora ou profesor colaborador da Escola Universitaria de Enfermería para o curso académico 2017/2018 polo procedemento de urxencia e mediante o sistema de concurso: A selección levarase a cabo mediante valoración de méritos e entrevista persoal. Este proceso rexerase pola Lei 39/2015, de 1 de outubro, do procedemento administrativo común das administracións públicas (LPACAP), o Real decreto lexislativo 5/2015, de 30 de outubro, polo que se aproba o Texto refundido da Lei do estatuto básico do empregado público (TREBEP) e a Lei 2/2015, de 29 de abril, pola que se aproba a Lei do emprego público de Galicia (LEPG), tendo en conta a normativa reguladora dos concursos de acceso aos corpos docentes universitarios.3.1. Para ser admitida ou admitido neste proceso selectivo as persoas aspirantes deberán reunir os seguintes requisitos na data en que finalice o prazo de presentación de solicitudes e mantelos ata o seu nomeamento: 4.1. As solicitudes para participar neste proceso selectivo axustaranse ao modelo que figura como anexo II desta convocatoria e irán dirixidas a presidenta do Padroado da Escola de Enfermería no prazo de DEZ DÍAS HÁBILES, contados a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). 4.2. A presentación de solicitudes poderase facer no Rexistro xeral do organismo provincial ou de calquera das formas establecidas no artigo 16.4 da LPACAP. As que se presenten a través da oficina de Correos deberán entregarse en sobre aberto para ser seladas e datadas pola funcionaria ou funcionario antes de ser certificadas. As solicitudes de participación deberán estar sempre seladas con independencia do órgano no que se presenten.4.3. As solicitudes subscritas por persoas de nacionalidade española no estranxeiro poderanse cursar no prazo sinalado a través das representacións diplomáticas ou consulares españolas correspondentes, que llas remitirán seguidamente ao organismo competente.4.4. Será requisito necesario para participar neste proceso selectivo aboar, dentro do prazo de presentación de instancias, a cantidade de 35,00 € en concepto de dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería da Deputación ou ben mediante xiro postal, telegráfico ou transferencia bancaria á conta ES17 2080 5401 57 3110106612 de Abanca. De non realizarse o pagamento directamente na Tesourería provincial, a persoa solicitante fará constar na súa instancia a data do xiro ou da transferencia e o número do resgardo. En ningún caso a simple presentación da solicitude e o pagamento na entidade bancaria suporán a substitución do trámite de presentación, en tempo e forma, da solicitude ante o órgano expresado na base 4.1. 4.5. Os dereitos de exame reintegraránselles de oficio ás e aos aspirantes excluídos, sempre que cubrisen os datos bancarios necesarios para facer a devolución.4.6. Coa instancia achegaranse necesariamente os seguintes documentos, e será causa de exclusión a falta dalgún deles: As persoas aspirantes deberán presentar unha relación numerada de todos os documentos que presenten e anotar en cada un o seu número de forma ben visible.5.1. Finalizado o prazo de presentación de solicitudes, a presidenta do Padroado da Escola de Enfermería ditará unha resolución aprobando a relación provisional de persoas aspirantes admitidas e excluídas, con indicación das causas de exclusión, que será publicada no taboleiro de anuncios da Escola de Enfermería, no da Deputación e en www.depo. gal, o que lles servirá de notificación ás persoas interesadas para todos os efectos.5.2. Contra esta resolución as e os interesados poderán presentar reclamacións ante a presidenta ou presidente, no prazo de cinco días hábiles contados desde o día seguinte ao da súa publicación. Unha vez resoltas as reclamacións publicarase, nos mesmos lugares, a relación definitiva de persoas aspirantes admitidas e excluídas.6.1. As persoas que conforman o tribunal cualificador serán designadas pola presidenta ou presidente, segundo o disposto no artigo 4, parágrafos e) e f) do Real decreto 896/1991, de 7 de xuño, así como no artigo 60 do TREBEP, tendo en conta a paridade entre mulleres e homes. O tribunal cualificador estará integrado por cinco titulares e cinco suplentes. A pertenza a este órgano será sempre a título individual, e non se poderá exercer en representación nin por conta de ninguén.6.2. A composición do tribunal axustarase aos principios de imparcialidade e profesionalidade das e dos seus membros. Non poderán formar parte do tribunal as persoas de elección ou designación política, as e os funcionarios interinos nin o persoal eventual.6.3. O tribunal poderá dispoñer a incorporación aos seus traballos de asesoras ou asesores especialistas, con voz e sen voto, cando a natureza ou as circunstancias así o requiran, que se limitarán a prestar colaboración nas súas especialidades técnicas.6.4. A Presidencia, antes de que teña lugar a entrevista e xuntamente coa lista de persoas admitidas, publicará no BOPPO e no taboleiro de anuncios da Escola, da Deputación e en www.depo. gal a resolución pola que se nomean as e os membros titulares e suplentes do tribunal cualificador.6.5. As persoas que forman parte do tribunal deberán absterse de intervir, comunicándolle á presidenta ou presidente cando concorra nelas algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), así como cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar as ou os membros do tribunal cando concorra neles algunha das circunstancias previstas para a abstención, de conformidade co establecido no artigo 24 da LRXSP.6.6. O tribunal cualificador deberá constituírse na data que designe a ou o presidente, entendéndose validamente constituído cando asista a maioría absoluta dos membros do tribunal, titulares ou suplentes. Na sesión constitutiva do tribunal adoptaranse as decisións pertinentes para o correcto desenvolvemento do proceso selectivo.6.7. A partir da sesión de constitución do tribunal, para actuar validamente, requirirase a presenza da maioría absoluta dos seus membros, titulares ou suplentes, e axustarase as súas actuacións en todo momento ao disposto na LRXSP común e ás bases xerais e específicas reguladoras desta convocatoria. En caso de ausencia da ou do presidente titular e suplente, actuará no seu lugar a ou o vogal designado en primeira orde.6.8. As persoas que forman parte do tribunal e as que actúan como asesoras que asistan ás sesións percibirán as axudas de custo pola súa asistencia, segundo a contía legalmente establecida.7.1. O tribunal comprobará e cualificará os méritos alegados polas persoas aspirantes, que deberán xustificarse con documentos orixinais ou unha copia autenticada acreditativa, de acordo co baremo que figura no anexo I e que recolle as seguintes puntuacións: 7.2. O tribunal non valorará aqueles méritos que as persoas aspirantes aleguen no currículo que non estean debidamente xustificados na data de finalización do prazo de presentación de solicitudes.8.1. A entrevista persoal consistirá na exposición oral do currículo e do proxecto docente adecuado ao perfil do posto ao que se opta, que será valorada de 0 a 15 puntos.9.1. A data e a hora na que se deberá constituír o tribunal para valorar os méritos así como a data e a hora da entrevista serán determinadas pola presidenta ou presidente mediante resolución, xuntamente coa aprobación da lista definitiva de persoas admitidas e a composición do tribunal, que se publicará no taboleiro de anuncios da Escola de Enfermería, no da Deputación e en www.depo. gal, con polo menos cinco días hábiles de antelación.9.2. O currículo deberá axustarse ao modelo que se achega como anexo III.9.3. As persoas aspirantes convocaranse para a realización da entrevista nun único chamamento, e quedarán decaídas no seu dereito as que non comparezan, salvo os casos debidamente xustificados, que resolverá o tribunal.10.1. Sumadas as puntuacións totais do baremo de méritos e da entrevista, o tribunal fará pública a proposta de nomeamento a favor da persoa candidata que obtivera a maior puntuación total final, que se publicará no taboleiro de anuncios da Escola de Enfermería, no da Deputación e en www.depo. gal, co fin de que as e os posibles interesados poidan formular alegacións ante o tribunal no prazo de tres días hábiles contados a partir do día seguinte á publicación.10.2. Para resultar adxudicataria ou adxudicatario será necesario acadar a puntuación mínima total de vinte e cinco puntos no baremo aplicado sobre o total da fase de concurso e entrevista.10.3. O tribunal non poderá en ningún caso aprobar nin declarar que superou este proceso selectivo un número superior de aspirantes ao de postos convocados. Calquera proposta de persoas aprobadas que contraveña o establecido anteriormente será nula de pleno dereito.10.4. No suposto de empate nas puntuacións totais finais de dúas ou máis persoas aspirantes, este resolverase tendo en conta a maior puntuación obtida no apartado de experiencia profesional, e se isto non fose suficiente, pola puntuación obtida no apartados de experiencia docente. De persistir o empate, este resolverase por sorteo.10.5. Así mesmo, o tribunal poderá propor a non provisión do posto se xustifica esta decisión. Este acordo publicarase no centro e serviralles de notificación ás persoas interesadas para todos os efectos.10.6. As e os candidatos propostos para a provisión dos postos deberán presentar no Servizo de Recursos Humanos da Deputación, no prazo de dez días naturais seguintes ao de finalizar a actuación do tribunal coa proposta de nomeamento, os seguintes documentos: 10.7. A ou o presidente efectuará o nomeamento das persoas candidatas propostas polo tribunal seleccionador, unha vez que acrediten en prazo a documentación requirida. De non o facer, a ou o presidente procederá, se é o caso, ao nomeamento da seguinte persoa candidata na orde proposta.10.8. A duración do nomeamento establécese para o curso académico 2017/2018, e poderá prorrogarse ata que se produza a integración da escola na Universidade de Vigo.10.9. A actividade docente deberá adecuarse ao número de horas lectivas e titorías establecidas na guía didáctica.10.10. As persoas adxudicatarias percibirán unha retribución mensual de 591,06 €. As persoas interesadas deberán retirar a documentación presentada neste proceso unha vez transcorrido o prazo de tres meses, contados desde a publicación da resolución do nomeamento no taboleiro de anuncios, sempre e cando non se presentase ningún recurso contra esta. Transcorrido un mes despois dese prazo, procederase á destrución da documentación que non fose retirada. Contra esta resolución, que esgota a vía administrativa, poderase interpoñer recurso ante a xurisdición contencioso-administrativa no prazo de dous meses, contados desde o día seguinte ao da súa publicación no Diario Oficial de Galicia (DOG), de conformidade co disposto na Lei 29/1998, de 13 de xullo, reguladora da xurisdición contencioso-administrativa. Tamén se poderá interpoñer un recurso potestativo de reposición ante a ou o presidente no prazo dun mes contado a partir do día seguinte ao da mencionada publicación, de acordo co disposto na LPACAP. Valorarase a calidade dos traballos publicados, proxectos, comunicacións e demais correspondentes á área de coñecemento do posto convocado, ata un máximo de 5 puntos. Valorarase a actividade docente acreditada por nomeamento oficial nas áreas de coñecemento ou materias obxecto do posto (ata un máximo de 10 puntos ) Valorarase unicamente a experiencia profesional que se axuste ao perfil do posto definido na convocatoria: 1,20 puntos por ano de servizo ou fracción superior a seis meses (ata un máximo de 12 puntos ). Os servizos prestados acreditaranse con copia dos contratos de traballo, e a vida laboral ou certificación do organismo no que se prestaron se é de carácter público. Pontevedra, a 14 de marzo de 2018. O vicepresidente O secretario